gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
છેલ્લી ઘડીની લેવાલીમાં બજાર સાધારણ સુધારે બંધ
You need an iframes capable browser to view this content.
રિયલ્ટી અને મેટલ ઇન્ડેક્સમાં સુધારાની ચાલ : સેન્ટિમેન્ટ વધુ ખરડાતાં આઇટી ઇન્ડેક્સમાં ઘટાડાની હૅટ-ટ્રિક : ઓએનજીસી અને ઇન્ફોસિસ કરતાં મારુતિ સુઝુકીની માર્કેટકૅપ વધી ગઈ
શૅરબજારનું ચલકચલાણું - અનિલ પટેલ
છેલ્લી ઘડીની રિકવરીની ચાલમાં શૅરબજાર સાધારણ સુધારા સાથે ગ્રીન ઝોનમાં બંધ થયાં હતાં જેમાં સેન્સેક્સ ૪૯ પૉઇન્ટ વધીને ૩૧,૨૬૨ અને નિફ્ટી ૨૧ પૉઇન્ટના સુધારામાં ૯૬૦૮ બંધ થયો હતો. જોકે નેગેટિવ ઓપનિંગમાં પાછલા બંધથી સેન્સેક્સ ૧૭૫ પૉઇન્ટ ખરડાઈને ૩૧,૦૮૭ના તળિયે ગયો હતો. એ દરમ્યાન નિફ્ટીમાં ૯૬૭૬ની ઇન્ટ્રા-ડે બૉટમ બની હતી. જોકે બૅન્કિંગ અને મેટલ શૅરના સુધારાની આગેવાનીમાં માર્કેટમાં રિકવરીની શરૂઆત થઈ હતી જેમાં સેન્સેક્સ ઇન્ટ્રા-ડે બૉટમથી ૨૦૦ પૉઇન્ટ બાઉન્સબૅક થઈ ૩૧,૨૯૦ અને નિફ્ટી બેન્ચમાર્ક ઇન્ડેક્સ ઉપરમાં ૯૬૭૬ ક્વોટ થયો હતો. સેન્સેક્સના ૩૦માંથી ૧૩ અને નિફ્ટીના ૫૧માંથી ૨૬ હેવીવેઇટ્સ સ્ટૉક સુધર્યા હતા. બજારના સુધારામાં એચડીએફસી બૅન્ક, મારુતિ સુઝુકી, એચડીએફસી, તાતા મોટર્સ, આઇસીઆઇસીઆઇ બૅન્કના શૅરનું યોગદાન વધારે હતું. રસાકસી વચ્ચે માર્કેટ-બ્રેડ્થ પૉઝિટિવ હતી. બીએસઈ ખાતે ૧૩૮૧ શૅર વધીને જ્યારે ૧૩૧૦ ઘટાડે બંધ રહ્યા હતા. મિડ કૅપ અને સ્મૉલ કૅપ શૅરમાં એકંદરે સુધારાતરફી માહોલ હતો.
૪૭,૦૦૦ કરોડ રૂપિયાના દેવામાં દેના બૅન્કની પર૦ કરોડ રૂપિયાની લોનમાં ડિફૉલ્ટ થવાની સાથે સંભવિત નાદારીના જોખમનો ભોગ બનેલી વિડિયોકૉન ઇન્ડસ્ટ્રીઝ ગઈ કાલે પણ પાંચ ટકાની મંદીની સર્કિટ મારીને ર૮.પપ રૂપિયા બંધ રહી છે. સળંગ ૧પમા દિવસની નીચલી સર્કિટ સાથે શૅર હવે ૩ ઑગસ્ટ ર૦૦૪ પછીના તળિયે પહોંચી ગયો છે. આમ તો ૧૦ રૂપિયાના શૅરની બુકવૅલ્યુ ર૪ર રૂપિયા જેવી છે, પરંતુ આ બધી કાગળ પરની ગણતરી જેવું છે. કંપનીએ સ્ટૅન્ડઅલોન ધોરણે માર્ચમાં પૂરા થયેલા ૧પ મહિનાના હિસાબી વર્ષમાં ૧૮ર૮ કરોડ રૂપિયાની આવક પર ૧૯૧પ કરોડ રૂપિયાની ચોખ્ખી ખોટ કરી છે. કન્સોલિટેડ પરિણામ હજી જાહેર કર્યાં નથી. કન્સોલિટેડ ધોરણે આગાઉના ડિસેમ્બર ૨૦૧પના વર્ષમાં ચોખ્ખી ખોટ ર૧૮૬ કરોડ રૂપિયા હતી. શરૂના બે દિવસ ર૦-ર૦ ટકાની મંદીની સર્કિટ શૅરમાં લાગતાં એ ઘટાડીને ૧૦ ટકા કરાઈ તો પણ નીચલી સર્કિટ વધુ બે દિવસ લાગવાનું ચાલુ રહેતાં પછી પાંચ ટકાની સર્કિટ લાગુ પડાઈ હતી. જોકે સ્થિતિમાં કોઈ ફેર નથી.
એમટીએનએલમાં વૉલ્યુમ સાથે તેજી
એમટીએનએલનો શૅર ગઈ કાલે સાતેક ગણા કામકાજ વચ્ચે ઉપરમાં ર૩ રૂપિયા વટાવી અંતે સાડાછ ટકાના ઉછાળે રર.૪૦ રૂપિયા બંધ હતો. કંપની નવી દિલ્હી તથા મુંબઈ ખાતેની પ્રૉપર્ટી વેચીને ૪૦૦૦ કરોડ રૂપિયા ઊભા કરવાની વેતરણમાં હોવાના અહેવાલ અત્રે કામ કરી ગયા હતા. કંપનીમાં કેન્દ્ર સરકાર પ૬.૩ ટકા હિસ્સો ધરાવે છે. માર્ચ ક્વૉર્ટરમાં અગાઉના ૧૮૮ કરોડ રૂપિયાના નફા સામે આ વખતે કંપનીએ ૬૩પ કરોડ રૂપિયાની જંગી ખોટ કરી છે. દરમ્યાન કંપની તરફથી પણ એની પ્રૉપર્ટી ટેલિકૉમ ટાવર ઇત્યાદિ જેવી ઍસેટ્સનું વેચાણ કે લીઝ દ્વારા મૉનેટાઇઝેશન કરીને ડેટ ઘટાડવાની યોજના વિચારણા હેઠળ હોવાની તથા આ માટે ટેલિકૉમ મંત્રાલય પાસે જરૂરી મંજૂરી માગતી અરજી કરાઈ હોવાની કબૂલાત કરાઈ છે. ઘણા વખતથી કંપની ખોટમાં હોઈ નેટવર્થ નેગેટિવ બની ગઈ છે. ૧૦ રૂપિયાના શૅરની બુકવૅલ્યુ માઇનસ ૪૭ રૂપિયા જેવી થઈ ગઈ છે. ગયા સમગ્ર વર્ષમાં કન્સોલિટેડ ધોરણે એની ચોખ્ખી ખોટ ર૯૩૭ કરોડ રૂપિયા રહી છે. ત્રણ વર્ષની ખોટ ૮૦૦૦ કરોડ રૂપિયે પહોંચી છે.
મારુતિ સુઝુકી આઠમા ક્રમે
મારુતિ સુઝુકી ઇન્ડિયા ટૉપ-૧૦ માર્કેટકૅપની યાદીમાં ઇન્ફોસિસ અને ઓએનજીસીને પાછળ રાખીને ૮મા ક્રમે આવી ગઈ છે. ગઈ કાલે કામકાજ દરમ્યાન મારુતિ સુઝુકીનો શૅર આરંભથી અંત તેજીની ચાલમાં ૭૪૬૯ રૂપિયાની નવી વિક્રમી સપાટીએ જઈ સેશનના અંતે ૩ ટકાની આગેકૂચમાં ૭૪૫૧ રૂપિયાના મથાળે બંધ થયો હતો. આ સાથે કંપનીની માર્કેટકૅપ પણ વધીને ૨,૨૫,૦૭૯ કરોડ રૂપિયા થઈ છે, જ્યારે શૅરમાં નરમાઈને કારણે ઇન્ફોસિસની માર્કેટકૅપ ઘટીને ૨.૧૭ લાખ કરોડ રૂપિયા અને ઓએનજીસીની માર્કેટકૅપ ૨.૧૭ લાખ કરોડ રૂપિયા રહી હતી. ચાલુ કૅલેન્ડર વર્ષે અત્યાર સુધીમાં મારુતિ સુઝુકીના શૅરમાં ૩૯ ટકાનું રિટર્ન મળ્યું છે જેની સામે સમીક્ષાધીન સમયગાળામાં ઇન્ફોસિસ અને ઓએનજીસીનો શૅર અનુક્રમે ૯ ટકા અને ૧૧ ટકા ઘટ્યો છે. તો ટીસીએસ કંપનીનો શૅર અડધો ટકો ઘટીને ૨૫૧૦ રૂપિયા થયો હતો. ટૉપ-૧૦ માર્કેટકૅપની યાદીમાં ૪.૯૪ લાખ કરોડ રૂપિયાની વૅલ્યુએશન સાથે ટીસીએસએ ટોચનું સ્થાન જાળવી રાખ્યું છે. મે મહિનાના સારા સેલ્સ-ડેટાથી ઑટો ઇન્ડેક્સ ૧ ટકો વધીને ૨૪,૪૯૦ બંધ હતો, પણ ૧૩માંથી ૭ શૅર ડાઉન રહેતાં અન્ડરટોન નરમ હતો. મારુતિ સુઝુકી ૩ ટકા, એમઆરએફ ૨.૬ ટકા, તાતા મોટર્સ ૧.૪ ટકા, મહિન્દ્ર-મહિન્દ્ર, આઇસર મોટર્સ અને મધરસન સુમીના શૅર માંડ અડધા ટકા જેટલા સુધર્યા હતા. તો બીજી બાજુ એક્સાઇડ ઇન્ડ., ભારત ફોર્જ, બૉશ લિમિટેડ, ક્યુમિન્સ, અશોક લેલૅન્ડ, હીરો મોટોકૉર્પ અને બજાજ કૉર્પના શૅરમાં સાધારણથી પોણા ટકા સુધીની પીછેહઠ જોવા મળી હતી.
નાટકો ફાર્માનો શૅર નવી ટોચે
નાટકો ફાર્મા કંપનીનો શૅર સુધારાની એકધારી ચાલમાં ૧૦૮૦ રૂપિયાની વિક્રમી ઊંચાઈએ પહોંચી અંતે ૪.૯ ટકાની તેજી સાથે ૧૦૭૨ રૂપિયા પ્લસ બંધ રહ્યો હતો. બીએસઈ ખાતે રોજના સરેરાશ ૪૦,૦૦૦ શૅર સામે આજે ૧.૨૧ લાખ શૅરના કામકાજ થયા હતા. આ સાથે ચાલુ કૅલેન્ડર વર્ષ દરમ્યાન નાટકો ફાર્માના શૅરમાં રોકાણકારોને ૮૦ ટકાનું રિટર્ન મળ્યું છે. સારાં પરિણામો અને ભવિષ્યમાં પણ પ્રોત્સાહક કામગીરીની આશામાં બ્રોકરેજ એજન્સીઓ પણ નાટકો ફાર્મા પ્રત્યે બુલિશ વ્યુ ધરાવે છે. ૬૯માંથી ૨૪ શૅર સુધારે બંધ રહેતાં હેલ્થકૅર ઇન્ડેક્સ નજીવો વધીને ૧૪,૨૨૮ બંધ હતો. પીઈએલ પાંચ ટકા, વિવિમેડ લૅબ ૩.૪ ટકા, એસએમએસ ફાર્મા ૧.૮ ટકા, યુનિકેમ લૅબ ૧.૭ ટકા, થાયોકૅર ૧.૬ ટકા, અપોલો હૉસ્પિટલ ૧.૫ ટકા, આરપીજી લાઇફ ૧.૩ ટકા, ન્યુલૅન્ડ લૅબ, જેબીસી ફાર્મા, આરતી ડ્રગ્સ ૧ ટકા વધ્યા હતા. તો બીજી બાજુ ઑર્ચિડ ફાર્મા ૨.૪ ટકા, હેસ્ટર બાયો ૧.૭ ટકા, લાલ પૅથલૅબ ૧.૪ ટકા, ઑપ્ટો સર્કિટ, મંગલમ ૧.૩ ટકા અને સિન્કોમનો શૅર સવા ટકા જેટલો ઘટ્યો હતો. કૅડિલા હેલ્થકૅરનો શૅર ૫૪૮ રૂપિયાના નવા ઊંચા સ્તરે પહોંચી સાધારણ સુધારામાં ૫૪૧ રૂપિયાની નજીક બંધ હતો. તો સન ફાર્મા અને સ્પાર્ક કંપનીના શૅર પોણા ટકાની આસપાસ નરમ હતા.
ઇન્ફોસિસમાં મહિનાના નીચા સ્તરેથી રિકવરી
ઇન્ફોસિસના કો-ફાઉન્ડર દ્વારા તેમનો હિસ્સો વેચ્યો હોવાના અહેવાલે ઇન્ફોસિસનો શૅર નેગેટિવ ઓપનિંગ સાથે પાછલા બંધથી ૩.૫ ટકાના ઘટાડામાં ૯૨૩ રૂપિયાના ઇન્ટ્રા-ડે તળિયે ક્વોટ થયો હતો જે એક મહિનાની નીચી સપાટી છે. જોકે કોઈ પણ પ્રમોટસેર્ હિસ્સો નહીં વેચ્યો હોવાના ઇન્ફોસિસના સ્પષ્ટીકરણ બાદ શૅરમાં નીચા મથાળેથી રિકવરી જોવા મળી હતી. બાઉન્સબૅકમાં શૅર ઉપરમાં ૯૫૨ રૂપિયા બોલાઈ અંતે માત્ર ૦.૮ ટકાની નરમાઈમાં ૯૪૯ રૂપિયાની નજીક બંધ થયો હતો. બીએસઈ ખાતે રોજના સરેરાશ ૩.૧ લાખ શૅર સામે આજે ૧૦.૨૯ લાખ શૅરના કામકાજ થયા હતા. વર્ષ પૂર્વે શૅરનો ભાવ ૧૨૨૮ રૂપિયાની ટોચે બોલાતો હતો. ઘટાડાની હૅટ-ટ્રિકમાં આઇટી ઇન્ડેક્સ પોણો ટકો ઘટીને ૧૦,૧૦૦ અને ટેક ઇન્ડેક્સ અડધા ટકાની નરમાઈમાં ૫૬૫૧ બંધ હતો. આઇટી ઇન્ડેક્સના ૫૮માંથી ૩૬ શૅર ડાઉન હતા જેમાં કેલટોન ટેક સૉલ્યુશન ૩.૫ ટકા, ટેક મહિન્દ્ર ૨.૭ ટકા, ઝેનટેક ૨.૫ ટકા, ડી-લિન્ક ઇન્ડિયા ૨.૧ ટકા, ૮કે માઇલ્સ, મોઝર બિયર ૧.૭ ટકા, હેક્સાવેર, વિપ્રો ૧.૬ ટકા, ડેટા મેટિક્સ ૧.૪ ટકા, ઍપ્ટેક, ટીવીએસ ઇલે. સવા ટકા તૂટ્યા હતા.
સેક્ટોરિયલ ઇન્ડાસિસમાં આઇટી-ટેક સિવાય ઑઇલ-ગૅસ, કન્ઝ્યુમર ડ્યુરેબલ્સ, એફએમસીજી ઇન્ડેક્સ ડાઉન હતા. રિયલ્ટી ઇન્ડેક્સ સૌથી વધુ ૨.૬ ટકાના ચણતરમાં ૨૦૦૦ બંધ હતો. એના ૧૦માંથી ૮ શૅર વધ્યા હતા જેમાં ડીએલએફ ૪.૯ ટકા, ઇન્ડિયા બુલ્સ રિયલ્ટી ૪.૫ ટકા, ફિનિક્સ મિલ્સ ૩.૪ ટકા, ઑબેરૉય રિયલ્ટી અઢી ટકા, યુનિટન, ગોદરેજ પ્રૉપર્ટી ૧ ટકો, પ્રેસ્ટિજ અડધો ટકો સુધર્યા હતા, જ્યારે એચડીઆઇએલ ૧ ટકો અને ઓમેક્સનો શૅર નજીવો ઘટ્યો હતો. ૧૦માંથી ૭ શૅરની મજબૂતીમાં મેટલ ઇન્ડેક્સ ૧.૮ ટકા વધીને ૧૧,૩૯૧ હતો. વેદાન્ત ૪.૫ ટકા, હિન્દુસ્તાન ઝિન્ક બે ટકા, હિન્દાલ્કો ૧.૮ ટકા, જેએસડબ્લુ સ્ટીલ, તાતા સ્ટીલ દોઢ ટકા, જિન્દલ સ્ટીલ ૧.૧ ટકા અને એનએમડીસીનો શૅર નજીવો વધ્યો હતો. તો કોલ ઇન્ડિયા, નૅશનલ ઍલ્યુમિનિયમ અને સેઇલના શૅર વત્તા-ઓછા નરમ હતા.
બાયોકોનના શૅરહોલ્ડરોએ આપી બોનસ શૅરના ઇશ્યુને મંજૂરી
બાયોટેક્નૉલૉજી ક્ષેત્રની અગ્રણી બાયોકોને જણાવ્યા મુજબ એના શૅરહોલ્ડરોએ બોનસ શૅર ઇશ્યુ કરવાને મંજૂરી આપી દીધી છે.
શૅરહોલ્ડરોએ રિઝવ્ર્સના કૅપિટલાઇઝેશનના માધ્યમથી આ બોનસ શૅર ઇશ્યુ કરવાની મંજૂરી આપી છે એવું કંપનીએ એના ફાઇલિંગમાં જણાવ્યું હતું.
આ સાથે કંપનીની શૅરમૂડી પાંચ રૂપિયાના બાવીસ કરોડ શૅર મળીને થતા ૧૧૦ કરોડ રૂપિયાથી વધીને પાંચ રૂપિયાના ૬૦ કરોડ શૅર સાથે ૩૦૦ કરોડ રૂપિયા થઈ જશે. આ સામાન્ય ઠરાવ ૯૯.૯૯ ટકા સભ્યોના ટેકા સાથે મંજૂર થઈ ગયો હતો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.